"Poate este momentul să dăm un restart". Declarația lui Cîțu pentru Avocatul Poporului.
Premierul Florin Cîțu s-a declarat surprins de poziția Avocatului Poporului care a anunțat că face o anchetă. "Poate este momentul să dăm un restart în cadrul instituției", a spus Cîțu. Avocatul Poporului susține că deciziile CNSU de la începutul anului nu au fost publicate în Monitorul Oficial.
Premierul Florin Cîțu s-a declarat surprins de poziția Avocatului Poporului care a anunțat că face o anchetă deoarece deciziile privind situațiile de urgență nu au fost publicate în Monitorul Oficial. "Poate este momentul să dăm un restart în cadrul instituției", a spus Cîțu.Prim-ministrul consideră că este nevoie de o schimbare la vârful instituției Avocatul Poporului."Mă surprinde opinia Avocarului Poporului, poate este momentul să dăm un restart. Toate măsurile au fost comunicate public, mă surprinde, îi voi răspunde oficial doamnei Avocat al Poporului", a declarat Florin Cîțu.Avocatul Poporului, Renate Weber, susține că deciziile Comitetului Naţional pentru Situaţii de Urgenţă (CNSU) de la începutul anului nu au fost publicate în Monitorul Oficial. Potrivit legii, asta înseamnă că actele normative nu au intrat în vigoare. De aceea, Avocatul Poporului s-a sesizat din oficiu.